འོང༌།
བྱང་ཆུབ་སེམས་དཔའ་ས་ལ་གནས་པའང་འགའ་ཞིག་འབྱུང༌། ཐུགས་རྗེ་ཆེན་པོའི་
བསྟན་པ་ཅུང་ཟད་ཅིག་འབྱུང་ངོ་། །དེའི་དུས་སུ་བྱིན་གྱིས་བརླབས་པ་ཐུགས་རྗེ་ཆེན་པོ་ཆེ་བས་
སྒྲུབས་ཤིག །ཐུགས་རྗེ་ཆེན་པོའི་བསྟན་པ་ལ་བཀོད་ལ་ཆོས་ཤོད། བྱང་ཆུབ་ཀྱི་སེམས་
སྦྱོངས། འགྲོ་བ་ཐམས་ཅད་ཀྱི་སེམས་སྐྱོངས་ཤིག །ལར་དུས་དེ་ཙ་ན་ཤཱཀྱ་ཐུབ་པའི་བསྟན་པ་
མཽར་འགྲིབ་དུས་སོང་བས་གཞུང་གི་ཆོས་ལ་ཉན་བཤད་མི་བྱེེད་པར་མན་ངག་གི་བྲུལ་ཆོས་ལ་
423

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ང་ལ་བདུད་
རྩིས་སུ་བྱེད། ཆོས་ལ་གསར་འགྲོགས་ཆེ་བས་དར་རྐྱེན། སྒྲུབ་པ་ཉམས་སུ་ལེན་མི་ནུས་པས་
ནུབ་རྐྱེན། ཆོས་ཀྱི་ཁ་འཛིན་ཆེ་བས་སྒྲོ་དང་སྐུར་འདེབས། སྟོན་ཆེན་རྣམས་ཀྱི་སྙིང་ལ་
ཞུགས་པས་གཅིག་གིས་གཅིག་ལ་སྨོད། གཅིག་གིས་གཅིག་ལ་རྩོད། སྔགས་པ་རྣམས་ཀྱི་སྙིང་
མ་དམ་སྲི་ཞུགས་པས་གཅིག་གིས་གཅིག་ལ་མཐུ་རྒྱུག་བྱེད། སྐྱེས་པ་རྣམས་ཀྱི་སྙིང་ལ་འགོང་པོ་
ཞུགས་པས་དམེ་འཁྲུག་བྱེད། བུད་མེད་རྣམས་ཀྱི་སྙིང་ལ་འདྲེ་མོ་ཞུགས་པས་བཟའ་འཐབ་བྱེད་
ཅིང་རང་སྲོག་གཅོད། བྱིས་པ་རྣམས་ཀྱི་སྙིང་ལ་ཐེའུ་རང་ཞུགས་པས་སྤྱོད་ལོག་སྣ་ཚོགས་
བྱེད། ལྷ་ཀླུ་གཉན་པོ་འཁྲུག་པས་ཆར་ཆུ་དུས་སུ་མི་འབབ་པ་འོང་། སྐབས་སྐབས་སུ་མུ་
འོང་། མི་རྣམས་བསོད་ནམས་མར་འགྲིབ་པའི་དུས་ཤིག་འོང་། དུས་ངན་དེ་ཙ་ན་བདེ་སྐྱིད་
འཛོམས་པར་འདོད་ན་སྤྱན་རས་གཟིགས་ལ་གསོལ་བ་ཐོབ། སྙིང་པོ་ཡི་གེ་དྲུག་པ་སྒྲོངས། ཚེ་
པད་ནམས་མ
འདིའི་བདེ་སྐྱིད་དང་དགོས་འདོད་ཐམས་ཅད་འདི་ལས་འབྱུང་བས་རིན་པོ་ཆེ་དགོས་འདོད་ཀུན་
འབྱུང་ལ་གསོལ་བ་ཐོབ། ཕྱི་མ་སྒྲིབ་པ་བྱང་ནས་བྱང་ཆུབ་ཐོབ་པར་གདོན་མི་ཟའོ། །འདི་ལ་ཐེ་
424

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
7
ཚོམ་དང་ཡིད་གཉིས་མ་བྱེད་པར། ཐུགས་རྗེ་ཆེན་པོའི་སྒོམས་ཤིག །སྒྲུབས་ཤིག །སྟོན་
ཅིག །ཤོད་ཅིག །དར་ཞིང་རྒྱས་པར་གྱིས་ཤིག །སངས་རྒྱས་ཀྱི་བསྟན་པ་བཙུགས་པ་ཡིན་
ནོ། །ཆོས་ཀྱི་གཞུང་བཙུགས་པ་ཡིན་ནོ། །དགེ་འདུན་གྱི་ཆེ་བ་བཙུགས་པ་ཡིན་ནོ། །སྐལ་ལྡན་
ཞིག་དང་འཕྲད་ནས། ཐུགས་རྗེ་ཆེན་པོའི་བསྟན་པ་ཚུགས་ཤིག །ང་ནས་རྒྱལ་རབས་ལྔ་འདས་
པ་ན་འཕགས་པ་འཇམ་དཔལ་གྱི་སྤྲུལ་པ་ཁྲི་སྲོང་ལྡེའུ་བཙན་ཞེས་བྱ་བ་ཆོས་སྐྱོང་པའི་རྒྱལ་པོ་
འབྱུང་ཞིང་དམ་པའི་ཆོས་དར་བར་བྱེད་མཐར་རང་ཉིད་མངོན་པར་རྫོགས་པར་འགྲུབ་པར་
འགྱུར།
དེ་ནས་རྒྱལ་རབས་གཉིས་ན་ལག་ན་རྡོ་རྗེའི་སྤྲུལ་པ་མངའ་བདག་ཁྲི་རལ་བ་ཅན་བྱ་བ་
འབྱུང༌། དམ་པའི་ཆོས་ཤིན་ཏུ་རྒྱས་པར་བྱེད། དེ་ནས་རྒྱལ་རབས་ལྔ་ནས་བསྟན་པའི་མེ་རོ་
ལངས་ནས་དམ་པའི་ཆོས་ཤིན་ཏུ་རྒྱས་པར་འགྱུར་རོ། །ལྔ་བརྒྱའི་ཐ་མ་ལ་ངའི་བསྟན་པ་རྒྱས་
ཤིང་དད་པ་ཅན་དང་བྱང་ཆུབ་སེམས་དཔའི་སྤྲུལ་པ་མང་པོ་འབྱུང་བར་འགྱུར་རོ།
།ཞེས་སྤྲུལ་
པའི་རྒྱལ་པོས་ཞལ་ཆེམས་སུ་ཇི་ལྟར་བཞག་པ་ལྟར། ལོ་ཙཱ་བ་མཽན་མི་སཾ་བྷོ་ཊ་དང༌། ལྷ་ལུང་རྡོ་
425

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རྗེ་དཔལ་གྱིས་ལོ་རྒྱུས་ཀྱི་ཤོག་དྲིལ་ཞལ་གདམས་དང་བཅས་པ་གཅིག །སྒྲུབ་ཐབས་ཀྱི་ཞལ་
གདམས་ཤོག་དྲིལ་གཅིག །སྒྲུབ་ཐབས་ཀྱི་བཤད་འབུམ་ཤོག་དྲིལ་གཅིག །ཞལ་གདམས་ཀྱི་
ཤོག་དྲིལ་གཅིག་སྟེ་ཆོས་སྐོར་གྱི་ཤོག་དྲིལ་བཞི། མི་ཆོས་ཀྱི་ཞལ་གདམས་ཤོག་དྲིལ་གཅིག་
སྟེ། ཤོག་དྲིལ་ཆེན་པོ་ལྔ་བྲིས་ཤིང་སྒྲོམ་བུར་བཅུག་ནས་ལས་དང་སྐལ་པ་ལྡན་པའི་སྐྱེས་བུ་དང་
དེ་འཕྲད་པར་ཤོག །ཕྲད་ནས་ཐུགས་རྗེ་ཆེན་པོའི་བསྟན་པ་དར་ཞིང་རྒྱས་པར་ཤོག །ཅེས་
སོགས་སྨོན་ལམ་བཏབ་ནས་ཐུགས་རྗེ་ཆེན་པོའི་ལྷ་ཁང་གི་རྟ་མགྲིན་གྱི་ཞབས་འོག་ཏུ་
སྦས། ལས་ཕྲན་འགའ་ཞིག་ནི་ལྷ་ཁང་གི་གདུང་ཁེབ་དང་གནོད་སྦྱིན་ནཱ་ག་ཀུ་བེ་རའི་བརླ་གཡས་
པ་རྣམས་སུ་སྦས་ཏེ་རྒྱས་བཏབ་བོ། །དེ་ལྟར་སྤྲུལ་པའི་རྒྱལ་པོས་བོད་ཁ་བ་ཅན་གྱི་ལྗོངས་འདིར་
སྤྱིར་སངས་རྒྱས་ཀྱི་བསྟན་པ། སྒོས་འཕགས་པ་སྤྱན་རས་གཟིགས་དབང་གི་བསྟན་པ་དར་ཞིང་
རྒྱས་པར་མཛད་ནས། དགུང་ལོ་བརྒྱད་ཅུ་རྩ་བཞིི་བཞེས་པ་ཤིང་ཕོ་སྟག་གི་ལོའི་དཔྱིད་ར་བའི་
ཡར་ཚེས་བཞིའི་ཉིན་གློ་འབུར་བྱང་གི་འཕགས་པ་ཐུགས་རྗེ་ཆེན་པོའི་སྐུ་མདུན་དུ། རྒྱལ་པོ་
426

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
7
དབུས། ཁྲི་བཙུན་གཡས། ཀོང་ཇོ་གཡོན། མོང་བཟའ་རྒྱབ་ཏུ་བཞུགས་ནས། ངའི་ཇོ་མོ་
རྣམས་དང་། བློན་འབངས་རྣམས་དང༌། བོད་འབངས་ཐམས་ཅད་འདིར་འདུས་ཤིག་གསུངས་
ནས། བློན་པོ་སྣ་ཆེན་པོ་མགོ་བོ་ནང་རྐང་པ་ཕྱིར་བཞག་ལག་གཉིས་སྒོའི་རུ་གཉིས་ལ་འཆང་
ནས་བསྡད་པའི་ཚེ། རྒྱལ་པོ་ཞལ་ཕྱིར་ལོག་ནས་ངའི་བོད་འབངས་རྣམས་སང་ནངས་པར་རྒྱལ་
པོའི་ཞལ་མཐོང་ངོ་ཟེར་ན་ངའི་ཡི་དམ་ཐུགས་རྗེ་ཆེན་པོ་དང་། ཇོ་བོ་ཤཱཀྱ་གཉིས་ལ་ཕྱག་དང་
མཆོད་པ་གྱིས་ཤིག །ཕྱི་མ་འཚང་རྒྱའོ་བོད་འབངས་རྣམས་ཞེས་སོགས་གསུངས། ཁྲི་བཙུན་
ཀོང་ཇོ་གཉིས་ཀྱིས་ཀྱང་དེ་ལྟར་གསུངས། གཞན་ཡང་བསླབ་བྱ་ཞལ་གདམས་མང་དུ་གསུངས་
ནས་རྒྱལ་པོ་ཉིད་ཐུགས་རྗེ་ཆེན་པོའི་སྐུའི་ཐུགས་ཀ་ན་སྤྱན་ཅེ་རེ་གཟིགས་ནས་འོད་དུ་ལྟེམ་གྱིས་
ཞུ་ནས་ཐུགས་རྗེ་ཆེན་པོའི་སྐུའི་ཐུགས་ཀར་ཐིམ། དེ་ནས་ཐུགས་རྗེ་ཆེན་པོའི་སྤྱན་གཡས་པ་ནས་
འོད་བྱུང་བ་ལྷ་གཅིག་ཁྲི་བཙུན་ལ་ཕོག་པས་འོད་དུ་ཞུ་ནས་ལྷ་མོ་ཁྲོ་གཉེར་མའི་ཐུགས་ཀར་
ཐིམ། ཡང་ཐུགས་རྗེ་ཆེན་པོའི་སྤྱན་གཡོན་པ་ནས་འོད་བྱུང་བ་ལྷ་གཅིག་ཀོང་ཇོ་ལ་ཕོག་པས་འོད་
427

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དུ་ཞུ་ནས་ལྷ་མོ་སྒྲོལ་མ་ལ་ཐིམ། ཡང་རྣམ་འགྱུར་ལ་ལར་ནི་ལྷ་གཅིག་གཉིས་ཀྱང་ཐུགས་རྗེ་ཆེན་
པོ་ཉིད་ལ་ཐིམ་པར་གསུངས། ཚེས་བཅོ་ལྔའི་ཉིན་ཐུགས་རྗེ་ཆེན་པོའི་སྐུའི་ཐུགས་ཀ་ནས་རྒྱལ་
པོའི་སྐུ་སྟོད་ཕྱུང་ནས། བོད་འབངས་རྣམས་ལ་མ་འོངས་པའི་ཚེ་ཆོས་ཀྱི་བསྟན་པ་དར་ནུབ་
སོགས་ལུང་བསྟན་དང་བསླབ་བྱ་མང་དུ་གསུངས་ནས་དེ་ཉིད་དུ་ནུབ། ཡང་བློན་པོ་སྣ་ཆེན་པོས་
སྨྲེ་སྔགས་ཀྱིས་གསོལ་བ་བཏབ་པས་ཐུགས་རྗེ་ཆེན་པོའི་ཐུགས་ཀ་ནས་རྒྱལ་པོ་ཡབ་ཡུམ་གསུམ་
དབུ་ཉུག་མཛད་པར། ཇོ་མོ་མང་བཟའ་ཁྲི་ལྕམ་དང་། བློན་པོ་སྣ་ཆེན་པོ་གཉིས་ཀས་ཕྱག་བྱས་
གསོལ་བ་བཏབ་བཞུགས་པར་ཞུས་པས་མ་གནང་བ་དང༌། སླར་བློན་པོ་ཆེན་པོ་སྣ་ཆེན་པོས་
རྒྱལ་པོ་ལ་གདམས་པའི་བསླབ་བྱ་མང་དུ་ཞུས་པ་རྣམས་ལེགས་པར་གསུངས་ཏེ་ཡང་སྐུ་དེ་ཉིད་
ལ་ནུབ་པར་གྱུར་ཏོ། །དེ་རྣམས་ཀྱི་ཚེ་ལས་དག་པ་དང་མ་དག་པ་མཐའ་དག་གི་སྣང་ངོར་ཡ་
མཚན་གྱིས་ལྟས་དཔག་ཏུ་མེད་པ་བྱུང༌། དེ་ནས་བློན་པོ་མགར་ཆེན་པོས་བློན་པོ་གཞན་རྣམས་
ལ། ཀྱཻ། གསོན་ཅིག་མཐའ་བཞིའི་རྒྱལ་པོ་རྣམས་དང་ཡུལ་ཁམས་གཞན་གྱི་མི་རྣམས་
428

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
7
ཀྱིས། བོད་ཀྱི་བློན་པོ་རྣམས་གདུག་པ་ཆེ་བས་རྒྱལ་པོ་ཡབ་ཡུམ་གསུམ་ཁུངས་མེད་གཏང་ངོ་
ཟེར་བའི་གྲགས་པ་ངན་པ་ཕོག་ཏུ་འབྱུང་བས། ད་ནི་རྒྱལ་པོའི་པུར་སྦྱང་བའི་ཚུལ་ཙམ་བྱས་ན་མི་
བཏུབ་བམ་ཟེར་བ་ལྟར་ཐམས་ཅད་གྲོས་མཐུན་ཏེ། རྒྱལ་པོ་འོད་ཟེར་དམ་པའི་ཕོ་བྲང་ནས་ཕྱལ་
སྙུང་བ་ལ་ཟས་ལོག་ཤོར་ནས་བསྙུངས། དེའི་གཡོག་ཁྲི་བཙུན་གྱིས་མཛད་པས་ཁྲི་བཙུན་ཡང་
གཙང་ཁང་གི་གཙུག་ལག་ཁང་ན་བསྙུངས། དེའི་གཡོག་ཀོང་ཇོས་མཛད་པས་ཀོང་ཇོ་ཡང་བུམ་
ཐང་གི་གཙུག་ལག་ཁང་དུ་བསྙུངས་སོ། །རྒྱལ་པོ་ཡབ་ཡུམ་གསུམ་ཀ་སྐུ་ཁམས་མི་བདེའོ་གྱིས་
ཤིག །དེ་ཙུག་མ་བྱས་ན་ཕྱིས་བང་སོ་བརྩིག་རྒྱུ་མི་ཐུབ་བོ་ཟེར་བ་ལྟར་བྱས། ཤོག་འདམ་གྱིས་
རྒྱལ་པོ་ཡབ་ཡུམ་གསུམ་གྱི་སྐུ་འབག་བཅོས། སྨན་བཟང་པོ་བསྐུས། རྒྱལ་པོ་ཡབ་ཡུམ་གསུམ་
གྱི་ན་བཟའ་རྣམས་བསྒྲོན་ནས་ཅི་འདྲ་བ་བྱས། དེ་ནས་བློན་པོ་མགར་གྱིས་བོད་འབངས་རྣམས་
ལ་མདང་སུམ་རྒྱལ་པོ་ཡབ་ཡུམ་གསུམ་སྐུ་གཤེགས་ནས་མེད་དོ། །བོད་འབངས་རྣམས་ཀྱི་ཆ་
རྐྱེན་དང་ཤིང་ཁྱེར་ལ་ཤོག་ཅིག །རྒྱལ་པོ་ཡབ་ཡུམ་གསུམ་གྱི་པུར་སྦྱང་དགོས་བང་སོ་བརྩིག་
429

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དགོས་སོ་ཞེས་དྲིལ་བསྒྲགས་པར། ཀླུང་དུ་བང་སོ་བརྩིགས། རྒྱལ་པོའི་སྐུ་འབག་སྟག་གཟིག་
གི་ལྤགས་པའི་སྟེང་དུ་རིན་པོ་ཆེའི་ཁྲི་ལ་བཞུགས། ཤིང་རྟས་སྤྱན་དྲངས་བང་སོའི་ནང་དུ་
བཞུགས་པུར་ཁང་ལ་ཞུགས་ཕུལ། པུར་ཁང་ལ་སྦྱང་བའི་ཚུལ་བྱས་པས་བློན་པོ་སོགས་ཐམས་
ཅད་ལ་དག་པའི་སྣང་བ་མཐའ་ཡས་པ་བྱུང༌། ཇོ་མོ་གཉིས་ཀྱི་སྐུ་འབག་ཀྱང་དེ་ལྟར་པུར་སྦྱང་
བའི་ཚུལ་བྱས་སོ། །དེ་ནས་གདུང་རབས་ལྔ་འདས་ནས་འཕགས་པ་འཇམ་དཔལ་གྱི་སྤྲུལ་པ་
མངའ་བདག་ཁྲི་སྲོང་ལྡེའུ་བཙན་གྱི་དུས་སློབ་དཔོན་ཆེན་པོ་པདྨ་འབྱུང་གནས་ཕེབས་ཏེ། སློབ་
དཔོན་གྱིས་མངའ་བདག་ལ་ཉིད་ཀྱི་མེས་པོ་སྲོང་བཙན་སྒམ་པོས་ར་སའི་དབུ་རྩེ་བྱང་ངོས་ཀྱི་རྟ་
མགྲིན་ཞབས་འོག་དང་། གདུང་ཁེབས་དང་གནོད་སྦྱིན་ནཱ་ག་ཀུ་བེ་རའི་བརླ་གཡས་པ་རྣམས་
ནས་ཐུགས་རྗེ་ཆེན་པོའི་སྒྲུབ་ཐབས་རྩ་རྒྱུད་པ་གསུམ། ལས་ཕྲན་བརྒྱད། ཞལ་གདམས་བརྒྱ་
དང་ལྔ་བཅུ་རྩ་ལྔ་སྦས་ནས་ཡོད་པ་མངའ་བདག་ལ་འདོན་པར་གསུངས་ནས་མཆོད་ཡོན་གཉིས་
ཀ་ནམ་མཁའ་ནས་བྱོན་ཏེ་ལྷ་སར་ཕེབས། གཏེར་རྣམས་ཕྱུང་སྟེ་མངའ་བདག་ལ་བསྟན་པས་
430

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
7
མངའ་བདག་ཤིན་ཏུ་མཉེས། གཏེར་གྱི་ནང་ནས་ཐུགས་རྗེ་ཆེན་པོ་སྟོང་རྩའི་སྒྲུབ་ཐབས་གབ་པ་
མངོན་ཕྱུང་གི་ཞལ་གདམས། ཐུགས་རྗེ་ཆེན་པོ་སངས་རྒྱས་སྟོང་རྩའི་བསྐྱེད་རྫོགས། ཐུགས་
དམ་མཐོང་བའི་ཕན་ཡོན། སྲོང་བཙན་འདའ་ཁའི་ཞལ་ཆེམས་རྣམས་ལ་མངའ་བདག་གིས་
ཐུགས་དམ་དུ་མཛད། དེའི་རྗེས་སུ་གྲུབ་ཐོབ་དངོས་གྲུབ་ཀྱིས་ཐུགས་རྗེ་ཆེན་པོའི་ཆོས་སྐལ་དེ་
རྣམས་རྟ་མགྲིན་གྱི་ཞབས་འོག་ནས་སྤྱན་དྲངས་ཏེ། ལ་སྟོད་པ་མི་བསྐྱོད་རྡོ་རྗེ་ལ་གནང༌། དེས་
མི་བསྐྱོད་རྗེ་བཙུན་ཤཱཀྱ་བཟང་པོ་ལ་གནང་། ར་སའི་ཆུ་རགས་དང་ཞིག་གསོ་མཛད་པའི་ལུང་
བསྟན་ཐོབ་ནས་གནོད་སྦྱིན་ཁང་པའི་ནཱ་ག་ཀུ་བེ་རའི་བརླ་གཡོན་པ་ནས་གབ་པ་མངོན་ཕྱུང་གི་
སྐོར་རྣམས་དང༌། མདོ་སྐོར་རྣམས་བཏོན་ནས་སྤྲུལ་པའི་རྒྱལ་པོ་སྲོང་བཙན་སྒམ་པོའི་བཀའ་
འབུམ་ཐམས་ཅད་ཡོངས་སུ་ཚང་བར་མཛད་ནས་ལྷ་རྗེ་དགེ་བ་འབུམ་ལ་གནང༌། དེས་ལྕམ་ཡེ་
ཤེས་མཆོག་ལ། དེས་གྲུབ་ཐོབ་ཆུ་སྒོམ་པ་ལ། དེས་མཐའ་བཞི་བྱ་བྲལ་བ་ལ། དེས་འཇམ་
དབྱངས་བསོད་ནམས་སེང་གེ། དེས་བླ་མ་བཀྲ་ཤིས་རྒྱལ་མཚན། དེས་ར་སའི་ཆུ་རགས་པ་
431

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དབུས་པ་བློ་གྲོས་རྒྱལ་མཚན། དེས་དབུ་དུམ་པ་འདུལ་བ་པ། དེས་བྱང་སེམས་དཔལ་ལྡན་
གཞོན་ནུ། དེས་རྗེ་བཙུན་དཀོན་མཆོག་སྐྱབས། དེས་སྤྲུལ་སྐུ་པདྨ་དབང་རྒྱལ། དེས་མངའ་
རིས་གློ་བོ་པ་རིག་འཛིན་བདུད་འཇོམས་རྡོ་རྗེ། དེས་རྒྱལ་དབང་རིན་ཆེན་ཕུན་ཚོགས། ཆོས་
རྒྱལ་ཕུན་ཚོགས། དེས་ཡོངས་ཀྱི་བཤེས་གཉེན་དམ་པ་རིན་ཆེན་དཔལ། དེས་བླ་མ་རིན་ཆེན་
དང་མཁན་ཆེན་རྣམ་འཇོམས་ཕུན་ཚོགས་གཉིས་ཆར་ལ་གནང་བ་ཡིན་ལ། བདག་གིས་ནི་རྒྱལ་
པོ་བཀའ་འབུམ་གྱི་ལུང་ཡོངས་སུ་རྫོགས་པ་དྲིན་ཅན་སངས་རྒྱས་རིན་པོ་ཆེའི་དྲུང་དང་། དབང་
སྐོར་གྱི་ཆོ་ག་ནི་རྡོ་རྗེ་འཆང་མཁན་ཆེན་རྣམ་འཇོམས་ཕུན་ཚོགས་ཀྱི་ཞབས་དྲུང་དུ་མནོས་པ་ཡིན་
ནོ། །ཡང་ན་ར་སའི་ཆུ་རགས་པ་དབུས་པ་བློ་གྲོས་རྒྱལ་མཚན་ཡན་འདྲ་བ་ལ། དེས་འཕགས་
མཆོག་ནོར་བུ་བཟང་པོ། དེས་ཆོས་རྗེ་བཟང་པོ་རྒྱལ་མཚན། དེས་མཁས་གྲུབ་དཔལ་ལྡན་རྒྱལ་
མཚན། དེས་བླ་མ་དཀོན་མཆོག་སྐྱབས། དེས་རྗེ་མཁྱེན་རབ་དབང་ཕྱུག །དེས་མངའ་རིས་
རིག་འཛིན་བདུད་འཇོམས་རྡོ་རྗེ། དེས་རྒྱལ་དབང་རཏྣའི་ཞབས་སོགས་གོང་ལྟར་ཡིན་ནོ། །དེ་
432

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
7
ལྟར་སྤྲུལ་པའི་རྒྱལ་པོ་སྲོང་བཙན་སྒམ་པོའི་འཕགས་པ་ཐུགས་རྗེ་ཆེན་པོའི་མདོ་རྒྱུད་རྣམ་པར་
དག་པ་དཔྱད་གཞི་དང་ཐེ་ཚོམ་སྒྲོ་སྐུར་གྱི་གནས་དང་བྲལ་བ་ཉི་ཤུ་རྩ་གཅིག་གི་ནང་དོན་མདོ་
འགག་རྣམས་བསྡུས་ཏེ། ཉིད་ཀྱི་ཡབ་ཡུམ་ཇོ་མོ་སྲས་ཕོ་མོ་ཕྱི་ནང་གི་བློན་པོ་འཁོར་འབངས
རྣམས་ལ་གདམས་པའི་ཟབ་ཆོས་རྣམས་ལྷན་ཅིག་ཏུ་བཞུགས་པ་ལ་རྒྱལ་པོ་བཀའ་འབུམ་ཞེས་
གྲགས་པ་གངས་ཅན་པ་རྣམས་ཀྱི་བདུད་རྩིའི་བགོ་སྐལ་པ་འབབ་ཏུ་གྱུར་པ་དེ་ཉིད་ཀྱི་སྨིན་གྲོལ་
རྣམས་འཁྱེར་བདེར་བསྡུས་ཏེ། ཕྲེང་བ་སྐོར་གསུམ་གྱི་ལོ་རྒྱུས་མདོར་བསྡུས་པ་བླ་མ་བརྒྱུད་པའི་
རིམ་པ་དང་བཅས་པ་འདིའང་། དད་ལྡན་ཡིད་ཆེས་འཕེལ་བའི་ཕྱིར་རྒྱལ་པོ་བཀའ་འབུམ་ཉིད་
རིམ་པ་ཞག་ལགས་པ་འཇིལར་། དཀ་ལྡམ་ཡི་ག་ཏེས་འཕེལ་ད་ཀྱི་སྤྱི་མ་རྒྱལ་པོ་བཀྲུ་ཀྱི་ཞབས་ཉིད་
སོར་བཞག་ཚིག་དོན་བསྡུས་ནས་བཀོད་པ་མ་གཏོགས། བོད་ཀྱི་བླ་མ་མང་རབས་ཀྱི་ཆོས་འབྱུང་
རྣམས་ལ་རང་འདོད་ཀྱིས་གུང་བསྒྲིགས།
འཐད་ལེགས་ཟོལ་ཟོག་གྱ་ཚོམ་ལ་རྒྱབ་བཅས་པའི་
འཁྲུལ་པ་ཉིང་འཁྲུལ་སུམ་འཁྲུལ་ཟད་མེད་མཐའ་མེད་པ་རྣམས་ནས་ཁ་འགེངས་སྤུ་ཙམ་མ་བྱས་
པ། དབུར་སྟོད་འབྲི་གུང་སྐྱུ་རའི་གདུང་ལས་ཤཱཀྱའི་དགེ་སློང་རིག་འཛིན་ཆོས་ཀྱི་གྲགས་པ་ཕྲིན་
433

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལས་རྣམ་པར་རྒྱལ་བའི་སྡེ་ཞེས་མིང་གཞན་དབུར་སྨྱོན་དུ་གྲུབ་དབང་པདྨས་བཏགས་པ་བདག་
གིས།
རང་ལོ་དྲུག་ཅུ་རེ་གཅིག་པ་ཤིང་ལུག་གྲོ་བཞིན་ཟླ་བའི་ཕྱོགས་ཕྱི་མའི་དགའ་བ་དང་
པོར།
འབྲི་གུང་རྩེ་བ་གཞིས་ཀ་སྲ་བརྟན་རྡོ་རྗེའི་གནས་མཆོག་ཏུ་ལེགས་པར་སྦྱར་བ་དག་
གོ།། །།སརྦ་མངྒ་ལཾ།།
434

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
7